**Ministru kabineta rīkojuma projekta**

**“Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2016.gada 1.novembra sēdes protokollēmuma “Informatīvais ziņojums “Par likumprojektā “Par valsts budžetu 2017.gadam” pedagogu darba samaksas reformas ieviešanai plānotā finansējuma sadalījumu pa attiecīgajiem resoriem” (prot. Nr.58 42.§) 4.punktā Izglītības un zinātnes ministrijai (turpmāk – IZM) dotais uzdevums.
2. Nepieciešamība nodrošināt biedrībai “Latvijas Olimpiskā komiteja” (turpmāk – LOK) izsniegto valsts galvoto aizdevumu projektu īstenošanai gadskārtējā valsts budžeta likumā paredzēto valsts budžeta ilgtermiņa saistību atbilstību faktiski nepieciešamajām valsts budžeta ilgtermiņa saistībām.
3. Jautājuma saistība ar IZM izstrādāto Ministru kabineta rīkojuma projektu “Par apropriācijas pārdali”, kurš tiek virzīts vienotā dokumentu paketē ar šo Ministru kabineta rīkojuma projektu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2016.gada 1.novembra sēdes protokollēmuma “Informatīvais ziņojums “Par likumprojektā “Par valsts budžetu 2017.gadam” pedagogu darba samaksas reformas ieviešanai plānotā finansējuma sadalījumu pa attiecīgajiem resoriem” (prot. Nr.58 42.§) 4.punktā IZM tika dots uzdevums – pēc tam, kad tiks pabeigta uzsāktā procedūra par LOK izsniegto valsts galvotu aizdevumu pārkreditēšanu, izstrādāt un noteiktā kārtībā iesniegt izskatīšanai Ministru kabinetā tiesību aktu projektus par grozījumiem attiecīgajos Ministru kabineta rīkojumos par valsts budžeta ilgtermiņa saistībām (Ministru kabineta 2006.gada 10.jūlija rīkojumā Nr.512 “Par valsts galvoto reģionālo olimpisko centru projektu īstenošanu”, Ministru kabineta 2007.gada 22.augusta rīkojumā Nr.543 “Par Zemgales olimpiskā centra Jelgavā projekta un Olimpiskā centra “Ventspils” attīstības projekta “Ventspils peldbaseina rekonstrukcija” īstenošanu”, Ministru kabineta 2009.gada 15.jūlija rīkojumā Nr.464 “Par Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra “Ventspils” attīstības projekta “Ventspils peldbaseina rekonstrukcija” īstenošanu” un Ministru kabineta 2010.gada 29.decembra rīkojumā Nr.762 “Par projekta “Olimpiskā centra “Ventspils” infrastruktūras attīstība periodā no 2011.–2013.gadam” īstenošanu”), precizējot valsts budžeta ilgtermiņa saistībās paredzēto līdzekļu apmēru, kā arī iesniegt priekšlikumus par pārkreditēšanas rezultātā ietaupīto līdzekļu novirzīšanu valsts funkciju sporta nozarē izpildes nodrošināšanai. LOK 2016.gada 8.decembra vēstulē Nr.224 informēja par LOK izsniegto valsts galvoto aizdevumu pārkreditācijas procesa pabeigšanu (LOK un AS “Swedbank” 2016.gada 6.decembra Aizdevuma līgumu Nr.16-068237-IN). No minētās informācijas secināms, ka ir pārkreditēti Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, Olimpiskā centra “Ventspils” attīstības projekta “Ventspils peldbaseina rekonstrukcija”, Olimpiskā centra “Ventspils” attīstības projekta “Ventspils peldbaseina rekonstrukcija” pabeigšanai un projekta “Olimpiskā centra “Ventspils” infrastruktūras attīstība periodā no 2011.–2013.gadam” īstenošanai izsniegtie valsts galvotie aizdevumi (ir noslēdzies arī ar pārkreditācijas procesu saistītais process, dzēšot iepriekšējo aizdevumu pamatsummas un veicot citus saistītos maksājumus). Tāpat secināms, ka nav pārkreditēti Liepājas Olimpiskā centra projekta un Daugavpils Olimpiskā centra projekta īstenošanai izsniegtie valsts galvotie aizdevumi, jo šo abu aizdevumu nosacījumi jau bija ļoti izdevīgi (bankas pievienotā likme 0,19% + 6 mēnešu EURIBOR), tāpēc to pārkreditācija neatbilda valsts budžeta interesēm. Tāpat LOK 2017.gada 11.janvāra vēstulē Nr.6 iesniedza aktuālo informāciju un dokumentus no kredītiestādēm (kuras LOK izsniegušas valsts galvotos aizdevumus – AS “SEB banka” un AS “Swedbank”) par aktuālo valsts galvoto aizdevumu projektu īstenošanai izsniegto valsts galvoto aizdevumu (kredītu) dzēšanas grafiku (pamatsummas un procentu apmaksu) laika posmā no 2017.gada līdz līguma termiņa beigām, kā arī iesniedza aktuālo informāciju un dokumentus no Valsts kases (Valsts kases 2017.gada 11.janvāra vēstule Nr.11-21.5.1/80) par LOK izsniegto valsts galvoto aizdevumu apkalpošanas maksas apmēru laika posmā no 2017.gada līdz līguma termiņa beigām. Izvērtējot minēto informāciju, secināms, ka pēc valsts galvoto aizdevumu pārkreditācijas procesa pabeigšanas 2017.gadā un turpmākajos gados šim mērķim faktiski nepieciešamo valsts budžeta līdzekļu apmērs ir ievērojami mazāks nekā šobrīd noteiktais IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” valsts budžeta ilgtermiņa saistību apmērs. Tam par iemeslu ir fakts, ka pārkreditēto valsts galvoto aizdevumu nosacījumi attiecībā uz aizdevuma pievienotās likmes nemainīgās daļas apmēru ir būtiski izdevīgāki nekā iepriekšējie (pirms pārkreditācijas) aizdevuma līgumos ietvertie nosacījumi – AS “Swedbank” pārkreditētajiem aizdevumiem piemērotā fiksētā pievienotā likme visā periodā līdz līguma termiņa beigām ir 0,91%, (salīdzinot ar iepriekš dažādu kredītiestāžu noteikto fiksēto pievienoto likmi līdz pat 5,5% apmērā), turklāt pārkreditētajos aizdevumos vairs nav ietverta aizdevuma pievienotās likmes mainīgā daļa (EURIBOR), kas nodrošina iespēju precīzi noteikt kredītiestādei maksājamo līdzekļu apmēru līdz pat līguma termiņa beigām 2028.gadā. Tādejādi nepieciešams precizēt (samazināt) IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” valsts budžeta ilgtermiņa saistību apmēru. Vienlaikus uzsverams, ka papildus valsts galvoto aizdevumu pārkreditācijas procesa pozitīvajai fiskālajai ietekmei uz IZM valsts budžeta programmu 09.00.00 “Sports” apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” 2017.gadā ir konstatējams arī valsts budžeta līdzekļu ietaupījums, kas nav saistīts ar valsts galvoto aizdevumu pārkreditāciju. 2017.gada 1.janvārī LOK Valsts kases kontā bija neizlietoti valsts galvoto aizdevumu atmaksai paredzētie valsts budžeta līdzekļi 283`990,69 EUR, kuri 7365 EUR apmērā tika novirzīti Valsts kasei kā valsts galvoto aizdevumu apkalpošanas maksa par 2016.gadu, savukārt pārējie līdzekļi 276`625,69 EUR apmērā tika novirzīti pārkreditēto valsts galvoto aizdevumu pamatsummas atmaksai saskaņā ar LOK un AS “Swedbank” 2016.gada 6.decembra Aizdevuma līguma Nr.16-068237-IN nosacījumiem. Tādejādi faktiskais līdzekļu ietaupījums 2017.gadā ir 1`260`571 EUR (t.s. 971`570 EUR kā līdzekļu ietaupījums no valsts galvoto aizdevumu pārkreditācijas + 289`001 EUR kā līdzekļu ietaupījums divu nepārkreditēto valsts galvoto aizdevumu atmaksai). Tāpat atzīmējams, ka, neskatoties uz pārkreditāciju, 2023.gadā šobrīd paredzēto valsts budžeta ilgtermiņa saistību apmērs ir būtiski mazāks nekā nepieciešams, kas varētu būt izskaidrojams ar to, ka, nosakot Ministru kabineta 2007.gada 22.augusta rīkojuma Nr.543 “Par Zemgales olimpiskā centra Jelgavā projekta un Olimpiskā centra “Ventspils” attīstības projekta “Ventspils peldbaseina rekonstrukcija” īstenošanu” 1.1.apakšpunktā ietveramo Zemgales Olimpiskā centra projekta īstenošanai uzņemamo valsts budžeta ilgtermiņa saistību kopējo apmēru, iespējams, ir tikuši izvirzīti neprecīzi pieņēmumi, kā arī, iespējams, nav ticis ņemts vērā fakts, ka minētā valsts galvotā aizdevuma faktiskā pēdējā atmaksas diena (tā sākotnējās izsniegšanas brīdī) būs nevis 2022.gada nogale, bet gan 2023.gada 31.janvāris. Šajā saistībā jāatzīmē, ka minētā prognoze tika izteikta vēl pirms atbilstoši noteiktai procedūrai tika izvēlētas kredītiestādes, kuras izsniegs attiecīgos valsts galvotos aizdevumus. Šāda situācija iepriekš ir bijusi arī dažu citu valsts galvoto aizdevumu projektu gadījumos. Jebkurā gadījumā faktiskajā situācijā (kad minētais maksājums ir ietverts pārkreditētajā valsts galvoto aizdevumu paketē), valsts budžeta ilgtermiņa saistībās ir jāparedz attiecīgajā gadā faktiski uzņemto saistību pret AS “Swedbank” izpilde. Detalizēts aprēķins par IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” valsts budžeta ilgtermiņa saistību apmēru, ņemot vērā LOK izsniegto valsts galvoto aizdevumu pārkreditācijas procesa pabeigšanu, kā arī, lai nodrošinātu valsts galvoto reģionālo olimpisko centru projektu īstenošanai uzņemto valsts budžeta ilgtermiņa saistību atbilstību LOK faktiski uzņemto saistību pret kredītiestādēm, kuras izsniegušas valsts galvotos aizdevumus, pievienots šī sākotnējās ietekmes novērtējuma ziņojuma (anotācijas) pielikumā.  Precizējot IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” valsts budžeta ilgtermiņa saistību apmēru, aktuāls ir jautājums par ietaupīto valsts budžeta līdzekļu novirzīšanu citiem mērķiem.  Saskaņā ar likuma “Par valsts budžetu 2017.gadam” 67.pantu finanšu ministram ir piešķirtas tiesības pēc tam, kad pieņemts Ministru kabineta lēmums par LOK izsniegto valsts galvoto aizdevumu pārkreditēšanu un precizēts valsts budžeta ilgtermiņa saistībās IZM valsts budžeta programmas 09.00.00 “Sports” apakšprogrammā 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” nepieciešamais līdzekļu apmērs, veikt apropriācijas pārdali no IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”. Minētais ir attiecināms tikai uz 2017.gadu. 2018.gadā un turpmākajos gados līdz 2028.gadam (izņemot 2023.gadā, kurā nav līdzekļu ietaupījums, bet gan palielinājums) paredzēto līdzekļu ietaupījumu nepieciešams novirzīt IZM budžeta apakšprogrammas 09.21.00 “Augstas klases sasniegumu sports” valsts budžeta bāzes izdevumu palielināšanai (lai kaut daļēji samazinātu šobrīd konstatējamo budžeta deficītu šajā apakšprogrammā), attiecīgi proporcionāli samazinot IZM budžeta apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” valsts budžeta bāzes izdevumus (izņemot 2023.gadā, kad izdevumi šajā apakšprogrammā ir jāpalielina par 324 488 EUR). IZM valsts budžeta bāzes izdevumus 2018.-2020.gadam iespējams precizēt jau šobrīd, savukārt jautājums par IZM valsts budžeta programmas 09.00.00 “Sports” valsts budžeta bāzes izdevumu precizēšanu 2021.-2028.gadā izskatāms gadskārtējā valsts budžeta projekta sagatavošanas procesā.  Lai saistībā ar valsts budžeta ilgtermiņa saistību precizēšanu (samazināšanu) un valsts budžeta bāzes izdevumu precizēšanu neradītu risku LOK uzņemto saistību pret kredītiestādēm, kuras izsniegušas valsts galvotos aizdevumus, izpildei un attiecīgi neradītu risku valsts galvojuma segšanai pilnā apmērā, nepieciešams paredzēt, ka gadījumā, ja pēc informācijas saņemšanas no Valsts kases par LOK izsniegto valsts galvoto aizdevumu apkalpošanas maksas apmēru, vai pēc informācijas par aizdevuma pievienotās likmes mainīgās daļas (EURIBOR) apmēru saņemšanas no kredītiestādēm, kuras LOK izsniegušas Liepājas Olimpiskā centra projekta un Daugavpils Olimpiskā centra projekta īstenošanai izsniegtos (nepārkreditētos) valsts galvotos aizdevumus, gadskārtējā valsts budžeta projekta sagatavošanas procesā tiek konstatēts, ka noteiktais valsts budžeta ilgtermiņa saistību apmērs atšķiras no faktiski nepieciešamo līdzekļu apmēra, lai nodrošinātu LOK uzņemto saistību izpildi, būtu jānosaka, ka Finanšu ministrijai pēc attiecīgas informācijas saņemšanas no IZM būtu jāprecizē IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” bāzes izdevumi, tos attiecīgi samazinot vai palielinot. Ņemot vērā IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” valsts budžeta ilgtermiņa saistību precizēšanu, atbilstoši juridiskās tehnikas prasībām ir jāatzīst par spēku zaudējušiem tos Ministru kabineta rīkojumus, saskaņā ar kuriem šobrīd ir aprēķināts valsts budžeta ilgtermiņa saistībās paredzēto līdzekļu apmērs. Tādejādi par spēku zaudējušiem ir jāatzīst šādi Ministru kabineta rīkojumi:1. Ministru kabineta 2006.gada 10.jūlija rīkojums Nr.512 “Par valsts galvoto reģionālo olimpisko centru projektu īstenošanu” (Latvijas Vēstnesis, 2006, 108., 192. nr.; 2013, 217. nr.; 2015, 220. nr.);
2. Ministru kabineta 2007.gada 22.augusta rīkojums Nr.543 “Par Zemgales olimpiskā centra Jelgavā projekta un Olimpiskā centra “Ventspils” attīstības projekta “Ventspils peldbaseina rekonstrukcija” īstenošanu” (Latvijas Vēstnesis, 2007, 138. nr.; 2013, 217. nr.; 2015, 220. nr.);
3. Ministru kabineta 2009.gada 15.jūlija rīkojums Nr.464 “Par Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra “Ventspils” attīstības projekta “Ventspils peldbaseina rekonstrukcija” īstenošanu” (Latvijas Vēstnesis, 2009, 113. nr.; 2013, 217. nr.; 2015, 220. nr.);
4. Ministru kabineta 2010.gada 29.decembra rīkojums Nr.762 “Par projekta “Olimpiskā centra “Ventspils” infrastruktūras attīstība periodā no 2011.–2013.gadam” īstenošanu” (Latvijas Vēstnesis, 2011, 1. nr.; 2013, 217. nr.; 2015, 220. nr.).

 Ievērojot minēto, IZM ir izstrādājusi Ministru kabineta rīkojuma projektu “Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai”.  |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Ministru kabineta rīkojuma izstrādes procesā ir notikušas konsultācijas ar LOK (izmantota LOK sniegtā informācija un dokumenti), Finanšu ministriju un Valsts kasi. Papildus atzīmējams, ka Ministru kabineta rīkojuma projekts tiešā veidā neskar citas nevalstiskās organizācijas. Ievērojot minēto, papildus pasākumi sabiedrības iesaistei nebija nepieciešami. |
| 4. | Cita informācija | Ministru kabineta rīkojuma projekts tiešā veidā attiecas uz budžeta un finanšu politiku. Pastarpināti Ministru kabineta rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar jau uzņemtu valsts budžeta ilgtermiņa saistību precizēšanu un līdzekļu iekšējo pārdali valsts budžeta programmai 09.00.00 “Sports” noteikto budžeta bāzes izdevumu ietvaros, 2017. – 2028.gada (izņemot 2023.gada) valsts budžeta programmas 09.00.00 “Sports” izdevumi nemainās. 2017.gada līdzekļu ietaupījums 1`260`571 EUR (t.s. 971`570 EUR kā līdzekļu ietaupījums no valsts galvoto aizdevumu pārkreditācijas + 289`001 EUR kā līdzekļu ietaupījums divu nepārkreditēto valsts galvoto aizdevumu atmaksai), veicot apropriācijas pārdali no IZM budžeta apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai”, tiek pārdalīts uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” 2018.-2020.gadā, veicot iekšējo pārdali no IZM budžeta apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai”, ietaupītie līdzekļi tiks novirzīti uz IZM budžeta apakšprogrammu 09.21.00 “Augstas klases sasniegumu sports”, savukārt 2021.-2028.gadā jautājums par ietaupīto līdzekļu novirzīšanu tiks izskatīts gadskārtējā valsts budžeta projekta sagatavošanas procesā (izņemot 2023.gadā, kad izdevumi šajā apakšprogrammā ir jāpalielina par 324`488 EUR). Detalizēts aprēķins par IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” valsts budžeta ilgtermiņa saistību apmēru, ņemot vērā LOK izsniegto valsts galvoto aizdevumu pārkreditācijas procesa pabeigšanu, kā arī, lai nodrošinātu valsts galvoto reģionālo olimpisko centru projektu īstenošanai uzņemto valsts budžeta ilgtermiņa saistību atbilstību LOK faktiski uzņemto saistību pret kredītiestādēm, kuras izsniegušas valsts galvotos aizdevumus, pievienots šī sākotnējās ietekmes novērtējuma ziņojuma (anotācijas) pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

10.04.2017. 16:35

2279

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv